মুহাম্মাদ
আনুমানিক ৫৭০ খ্রিস্টাব্দে (হস্তিবর্ষ) মক্কা নগরীতে জন্ম নেওয়া মুহাম্মাদ মাতৃগর্বে থাকাকালীন পিতা হারা হন শিশু বয়সে মাতাকে হারিয়ে এতিম হন এবং প্রথমে তাঁর পিতামহ আবদুল মোত্তালিব ও পরে পিতৃব্য আবু তালিবের নিকট লালিত পালিত হন। হেরা পর্বতের গুহায় ধ্যানমগ্ন থাকার পর ৪০ বছর বয়সে তিনি নবুওয়াত লাভ করেন। জিবরাইল এই পর্বতের গুহায় আল্লাহর তরফ থেকে তাঁর নিকট ওহী নিয়ে আসেন। তিন বছর পর ৬১০ খ্রিস্টাব্দে মুহাম্মাদ প্রকাশ্যে ওহী প্রচার করেন, এবং ঘোষণা দেন "আল্লাহ এক" ও তাঁর নিকট নিজেকে সঁপে দেওয়ার মধ্যেই জাগতিক কল্যাণ নিহিত, এবং ইসলামের অন্যান্য পয়গম্বরদের মত তিনিও আল্লাহর প্রেরিত দূত।
বাইবেলে মুহাম্মাদ
সপ্তম শতাব্দী থেকে ইসলামের নবীর নামে একাধিক গতানুগতিক দৃষ্টিভঙ্গি তৈরী হয়েছে। গ্রীক এবং ল্যাটিন গতানুগতিক দৃষ্টিভঙ্গি বাড়িয়ে বলেছে এবং কিছু ক্ষেত্রে সাহিত্যের মাঝে ভুল তথ্যও পরিবেশন করেছে। এছাড়াও ভিন্ন বানানপদ্ধতির কারণে সৃষ্ট ভিন্নতা দুই পাশ্চাত্য সংস্কৃতি স্পেন ও ফ্রান্সে প্রকাশিত হয়েছে। এই ভিন্নতার কারণে ইসলামের নবীর নামে গতানুগতিক দৃষ্টিভঙ্গি তৈরি হয়েছে এবং এক নতুন ধর্মের নেতার প্রতি পাশ্চাত্যের মানুষের চিন্তা ও মতামত প্রভাবান্বিত হয়েছে। তাদের প্রদত্ত তথ্যসূত্র মুহাম্মাদ ও তার ধর্মকে পশ্চিমে মুহাম্মাদকে একজন ভুয়া নবী এবং কোরআন তার নিজস্ব রচনা হিসেবে প্রচারিত করেছে। মুহাম্মাদকে বর্বর আরবের যুবরাজ বা দেবতা, খ্রিস্টান ধর্মের পথ থেকে বিচ্যুত, বাইবেলে উল্লেখিত পশু, শয়তানের সঙ্গী এবং খ্রিস্টবিরোধী হিসেবে দেখানো হয়েছে।